Janosch

Janosch, po prowdźe Horst Eckert, rodz. 11 marca 1931 we Zobrzu - ślůnski pisorz, kery tworzi we mjymjeckij godce. 

Rodzůny we robotńiczyj familiji. Jak bůł 13 lot stary, zaczůn robota jako ślůsorz. Ńyskorzi we 1945 uostoł do kupy ze familijům wyśedlůny do Mjymcůw. We Oldenburgu mjoł robota we tekstylnyj industryji a bůł szkolorzym we wjeczorowyj szuli. We 1946 Weryfikacyjno Kůmisyjo prziznała familiji Eckretůw polske uobywatelstwo. Průgowoł swojich śył jako pisorz uod 1960 roku (Die Geschichte von Valek dem Pferd). Sława Janoschowi przińosła dźepjyro seryjo kśůnżkůw lo bajtli. Pjyrszo ś ńich, Oh, wie schön ist Panama (Och, jako gryfno je Panama), bůła wydano we 1976, we tym cyklu ukozało śe przez 120 kśůnżkůw, kere przetumaczůno na przez 30 godkůw. Janosch ńy ino je napisoł, nale i zilustrowoł (mo grajfka do grafikůw). Dowńi, we 1970 roku, wydoł Cholonek oder Der liebe Gott aus Lehm - historyjo uo Gůrnym Ślůnsku a losach Ślůnzokůw uod 30. do 50. lot XX stolećo. We 2004 jeji adaptacyjo na scyna tyjatru zrobjůł Tyjater Korez ze Katowicůw.

Mimo, co tworzi we mjymjeckij godce, Janosch poważo śa za Ślůnzoka, co dycki podkryślo. We wywjadźe lo katowickigo wydańo Gazety Wyborczyj pedźoł: "Czuja śe Ślůnzokym. To je mojo nacyjo, to je mojo religijo". Jeli rozchodźi śe uo religijo, Janosch mo antyklerykalne przekůnańa. We sztuce Zurück nach Uskow krytykuje rzimskokatolicki Kośćůł a papjyża Jůna Paula II. Terozki půmjyszkuje na Tynerifje. Hercki ze chaupy przi Pjekarskij hulicy we Zobrzu, kaj bůł rodzůny, dobowoł dźyńńikorz Gazety Wyborczyj zarozki po jeji zbulyńu, a terozki jako Hercki Janoscha sům nadgrodům uod tygo cajtůngu lo Ślůnzokůw, kere rozsławjajům regijůn.

 Ńykere kśůnżki a tyjatralne sztuki 
 Die Geschichte von Valek dem Pferd, München 1960, Georg-Lentz-Verlag
 Der Josa mit der Zauberfidel, München 1960, Georg-Lentz-Verlag
 Onkel Poppoff kann auf Bäume fliegen, München 1964, Parabel-Verlag
 Das Auto hier heißt Ferdinand, München 1964, Parabel-Verlag, ISBN  3-407-79316-2
 Der Mäuse-Sheriff, Recklinghausen 1969, Georg-Bitter-Verlag
 Cholonek oder Der liebe Gott aus Lehm, Recklinghausen 1970, Georg-Bitter-Verlag, ISBN 3-7903-0125-6
 Lari Fari Mogelzahn, Weinheim 1971, Beltz-Verlag, ISBN 3-407-80207-2
 Sacharin im Salat, München 1975, Bertelsmann-Verlag, ISBN 3-570-00047-8
 Traumstunde für Siebenschläfer, Weinheim 1977, Beltz-Verlag, ISBN 3-407-80526-8
 Die Maus hat rote Strümpfe an, Weinheim 1978, Beltz-Verlag, ISBN 3-407-80538-1
 Oh, wie schön ist Panama, Weinheim 1978, Beltz-Verlag, ISBN 3-407-80533-0
 Sandstrand, Weinheim 1979, Beltz-Verlag, ISBN 3-407-80758-9, Gifkendorf 2001, Merlin Verlag, ISBN 3-87536-218-7
 Komm, wir finden einen Schatz, Weinheim 1979, Beltz-Verlag, ISBN 3-407-80555-1
 Post für den Tiger, Weinheim 1980, Beltz-Verlag, ISBN 3-407-78031-1
 Das Leben der Thiere, Weinheim 1981, Beltz-Verlag, ISBN 3-407-80585-3
 Rasputin der Vaterbär, Weinheim 1983, Beltz-Verlag, ISBN 3-407-80270-6
 Ich mach dich gesund, sagte der Bär, Zürich 1985, Diogenes-Verlag, ISBN 3-407-79335-9
 Das Lumpengesindel, Zürich 1987, Diogenes-Verlag, ISBN 3-257-00689-6
 Die Kunst der bäuerlichen Liebe 1. Teil, Gifkendorf 1990, Merlin Verlag, ISBN 3-926112-26-3
 Du bist ein Indianer, Hannes, Recklinghausen 1990, Bitter Verlag, ISBN 3-7903-0388-7
 Polski Blues, München 1991, Goldmann Verlag, ISBN 3-442-30417-2
 Zurück nach Uskow, Gifkendorf 1992, Merlin Verlag, ISBN 3-926112-34-4
 Schäbels Frau, München 1992, Goldmann Verlag, ISBN 3-442-30442-3
 Mutter sag, wer macht die Kinder?, München 1992, Mosaik-Verlag, ISBN 3-576-10038-5
 Von dem Glück, Hrdlak gekannt zu haben, München 1994, Goldmann Verlag, ISBN 3-442-30443-1
 Von dem Glück, als Herr Janosch überlebt zu haben, Gifkendorf 1994, Merlin Verlag, ISBN 3-926112-25-5
 Wörterbuch der Lebenskunst, München 1995, Goldmann Verlag, ISBN 3-442-30626-4
 Gastmahl auf Gomera, München 1997, Goldmann Verlag, ISBN 3-442-30662-0
 Restaurant & Mutterglück oder Das Kind, Gifkendorf 1998, Merlin Verlag, ISBN 3-926112-79-4
 Ich liebe eine Tigerente, München 1999, Mosaik-Verlag, ISBN 3-576-11318-5
 Janoschs großer, kleiner Tigeratlas, München 2002, Bassermann, ISBN 3-8094-1239-2
 Janoschs Tausend-Bilder-Lexikon, München 2002, Bassermann, ISBN 3-8094-1240-6
 Wie der Tiger zählen lernt, München 2002, Bassermann, ISBN 3-8094-1238-4
 Wie der Tiger lesen lernt, München 2002, Bassermann, ISBN 3-8094-1237-6
 Bei Liebeskummer Apfelmus, München 2002, Bassermann, ISBN 3-8094-1371-2
 Morgen kommt der Weihnachtsbär, München 2002, Bassermann, ISBN 3-8094-1369-0
 Wenn Schnuddel in die Schule geht und andere Geschichten, München 2006, cbj, ISBN 3-570-21622-5
 Gibt es hitzefrei in Afrika? So leben die Kinder dieser Welt, München 08/2006, Heyne Verlag, ISBN 3-453-12089-2

Kategoryjo:Rodzyńi we 1931
Kategoryjo:Twůrcy literatury lo bajti
Kategoryjo:Ślůnzoki